"Afacere" de dosar penal pe o macara plutitoare, în Portul Constanţa. Fapta pentru care e cercetat un marinar de 62 de ani
Un bărbat de 62 de ani este cercetat penal pentru furt, fiind suspectat că a furat motorină de pe o macara plutitoare care aparţine firmei la care lucrează. Macaraua era în Portul Constanţa pentru lucrări de mentenanţă.
- Carlos Sainz a câștigat cursa din Marele Premiu de Formula 1 al Australiei. Cursa a fost live în AntenaPLAY
- Atac în Moscova. Primele imagini filmate de teroriştii ISIS în timpul masacrului de la Crocus Hall City. "Adu mitraliera! Omoară-i, să nu ai milă!"
"La data de 23 martie a.c., în jurul orei 22.50, poliţişti din cadrul Poliţiei Municipiului Constanţa – Secţia de Poliţie Port au identificat un bărbat, de 62 de ani, bănuit de săvârşirea infracţiunii de furt calificat. În urma cercetărilor efectuate a rezultat că, la data respectivă, acesta ar fi sustras 20 de litri de motorină de pe o macara plutitoare, aflată în Portul Constanţa pentru lucrări de mentenanţă", a transmis, duminică, IPJ Constanţa.
Sursa citată de news.ro a precizat că bărbatul este angajat, în funcţia de marinar, al societăţii comerciale care deţine utilajul respectiv. "Cantitatea de motorină a fost ridicată în vederea continuării cercetărilor. În cauză a fost întocmit dosar de cercetare penală", a mai transmis sursa citată.